ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ

ЧЕЧИМ

2022-жылдын «23» сентябры
            № 147                                Москва шаары

«Балдарга жана өспүрүмдөргө арналган продукциянын коопсуздугу жөнүндө» Бажы бирлигинин техникалык регламентине (ББ ТР 007/2011) өзгөртүүлөрдү киргизүү тууралуу 

Евразия экономикалык бирлиги жөнүндө 2014-жылдын 29-майындагы Келишимдин 52-беренесине, Жогорку Евразия экономикалык кеңештин 2014-жылдын 23-декабрындагы № 98 чечими менен бекитилген Евразия экономикалык комиссиянын Иш регламентине № 1 тиркеменин 29-пунктуна ылайык Евразия экономикалык комиссиянын Кеңеши чечти:
1.Бажы бирлигинин комиссиясынын 2011-жылдын 23-сентябрындагы № 797 чечими менен кабыл алынган «Балдарга жана өспүрүмдөргө арналган продукциянын коопсуздугу жөнүндө» Бажы бирлигинин техникалык регламентине (ББ ТР 007/2011) тиркемеге ылайык өзгөртүүлөр киргизилсин.
2. Ушул чечим расмий жарыяланган күндөн тартып 180 календарлык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

	М. Григорян
	И. Петришенко
	 С. Жумангарин
	 А. Касымалиев
	А. Оверчук


ТИРКЕМЕ

Евразия экономикалык комиссиясынын Кеңешинин 2022-жылдын 23-сентябрындагы № 147 чечимине 
«Балдарга жана өспүрүмдөргө арналган продукциянын коопсуздугу жөнүндө» Бажы бирлигинин техникалык регламентине (ББ ТР 007/2011) киргизилчү
ӨЗГӨРТҮҮЛӨР

1. 1-берененин 1-пунктунда:

а) биринчи абзацта «чыккан өлкөсүнө карабастан» деген сөздөр алып салынсын;

б) үчүнчү абзацта «галантерея буюмдары» деген сөздөрдөн кийин «бир жолу колдонулуучу санитардык-гигиеналык буюмдар» деген сөздөр менен толукталсын.

2. 2-беренеде:
а) жетинчи абзац алып салынсын;

б) тогузунчу абзацтан кийин төмөнкүдөй мазмундагы абзац менен толукталсын:

«маал-маалы менен пайдаланылуучу буюмдар – буюмдун маркалоосунда тиешелүү маалыматты көрсөтүп, жумасына 4 сааттан ашык эмес 2 жолудан ашык эмес үзгүлтүксүз кийүү үчүн арналган буюмдар;».

3. 5-беренеде:
а) 1-пункттун үчүнчү абзацы «кол каптарды» деген сөздөрдөн кийин «(териден башка)» деген сөздөр менен, «мээлейлерди» деген сөздөн кийин « (териден тышкары)» деген сөздөр менен толукталсын;

б)  2-пунктта:
сегизинчи абзац: «(эгерде буюмдун үстүн кооздоочу жасалгалоо үчүн арналса  колдонуучунун териси менен түздөн-түз тийбеген 2 катмар буюмдардын жасалгалоочу деталдарынын жана үстүнкү бөлүктөрүнүн гигроскопиялуулугу аныкталбайт, ичтелген кийимдерде жана буюмдарда гигроскопиялуулук үстүңкү материал үчүн жана каптама үчүн өзүнчө аныкталат) деген сөздөр менен толукталсын»; 
тогузунчу абзац «(ичтелген кийимде жана буюмдарда үстүңкү материал үчүн жана каптама үчүн өзүнчө аныкталат) деген сөздөр менен толукталсын»;

төмөнкүдөй мазмундагы абзац менен толукталсын:

«Конструкциясы боюнча (сарафандар, юбкалар, жилеттер, шортылар) же материалынын түзүмү боюнча (бош токулган, ажурдуу) жогорку дем алууну болжолдогон буюмдарда, ошондой эле аба алмашууну камсыз кылуу үчүн конструкциялык элементтери бар буюмдарда «аба өткөрүмдүүлүк» көрсөткүчү боюнча сыноолор жүргүзүлбөйт.».

4. 6-статьянын 2-пунктунун бешинчи абзацы төмөнкүдөй редакцияда баяндалсын:

«- жасалма аң териден (жүн буласы 80% кем эмес салынган жасалма териден тышкары) жасалма териден жана кичинекей балдар үчүн кышкы бут кийимдеги байкалар».

5. 9-берененин 2-пунктунун үчүнчү абзацындагы «дистрибьютордун» деген сөз «сатуучунун» деген сөз менен алмаштырылсын.

6. 11-берененин 1-пунктунун экинчи абзацындагы «дистрибьютордун» деген сөз «сатуучунун» деген сөз менен алмаштырылсын.

7. 12-статьянын 2-пунктунун үчүнчү абзацындагы «трусы» деген сөз "жалаяк-трусы (трусылар)» деген сөздөр менен алмаштырылсын.

8. Көрсөтүлгөн Техникалык регламенттин 1-тиркемесинде:

а) 2-графанын 2-позициясында «, отургуч»  деген сөз алып салынсын;

б) 2-графанын 3-позициясында «трусы» деген сөз "жалаяк-трусы (трусылар)» деген сөздөр менен алмаштырылсын.

в) 1-графанын 10-позициясында «спорттук, » деген сөз алып салынсын.

9. Аталган Техникалык регламенттин № 7 тиркемеси төмөнкүдөй редакцияда баяндалсын:

«Балдарга жана өспүрүмдөргө арналган

 продукциянын коопсуздугу жөнүндө» 

Бажы бирлигинин техникалык 

регламентине № 7 тиркеме
(Евразия экономикалык комиссиясынын 

Кеңешинин 2022-жылдын 23-сентябрындагы 

№ 147 чечиминин редакциясында)

Тиш щеткаларына, бүйлөө массажеруна жана ушул сыяктуу ооз көңдөйүнө кам көрүү буюмдарына коюлган биологиялык коопсуздук талаптары

	Көрсөткүчтүн түрү
	Көрсөткүчтүн аталышы
	Көрсөткүчтүн мүнөздөмөсү,

ченем

	1
	2
	3

	Токсикологиялык көрсөткүчтөр1 
	оозунан киргизгенде катуу уулуулук
	5000 мг/кг ашык

	
	эксперименталдык жаныбарлардын былжыр челине таасири
	дүүлүктүрүү  индекси – 0 балл

	
	сенсибилдөөчү аракети
	таасир этпейт

	
	in vitro альтернативдүү ыкмалар менен аныкталган жалпы уулуу таасирлер
	жок

	Клиникалык көрсөткүчтөр
	Бир жерин дүүлүктүрүү жана
аллергия кылуучу таасирлер
	бир жолу колдонсо  24 сааттын ичинде 

жана эки жолу күнүмдүк колдонууда 

72 сааттын ичинде болбойт

	
	тазалоочу таасирлер (тиш щеткалары үчүн гана)
	Грин-Вермиллион ооз көңдөйүн гигиена индексин кем эмес тишти бир жолку контролдук тазалоодо баштапкы маанинин 40 % кем эмес төмөндөтүү


_______________

1 Уулуу көрсөткүчтөрдү изилдөө тиешелүү буюмдардан жасалган суу моделдүү соргучтарда жүргүзүлөт. Уулуулугун баалоо лабораториялык жаныбарларды (in vivo) же альтернативдүү ыкмаларды колдонуп сыноо жолу менен жүргүзүлөт.».

10. Көрсөтүлгөн Техникалык регламенттин № 8 тиркемеси төмөнкүдөй мазмундагы 3 жана 4-эскертүүлөр менен толукталсын:

«3. Капталган 2-катмардагы кийимдерде жана буюмдарда гигроскопиялык жана аба өткөрүмдүүлүк үстүңкү материал үчүн жана капталган материалы үчүн өзүнчө аныкталат.

4. 1 жаштан жогорку балдар жана өспүрүмдөр үчүн эгерде буюмдун үстүн жасалгалоо үчүн арналса түздөн-түз колдонуучунун терисине тйбеген же бир аз тийген (буюмдун үстүңкү аянтынын 10% чейин) жасалгалоочу деталдардын жана 2 катмардагы буюмдардын үстүндөгү деталдардын гигроскопиялуулугу аныкталбайт.».

11. Аталган Техникалык регламенттин № 9 тиркемесинин «2-катмардагы кийим жана тигүү буюмдары» позициясы төмөнкүдөй редакцияда берилсин:

	«
	2-кабат кийим жана тигүү буюмдары:

жогорку материал
 астары 
	3

4 <4>
	3

4
	3 <3>
4
	-

-
	-

-
	».


12. Көрсөтүлгөн Техникалык регламенттин № 13 тиркемесинде:

а) позиция «1 жылга чейин (пинеткалар: өлчөмдөрү, мм: 95, 100, 105, 110, 115, 120, 125)», «1 жаштан 3 жашка чейин (ясли курак үчүн: өлчөмдөрү, мм: 105, 110, 115, 120, 125, 130, 135, 140)», «3 жаштан 5 жашка чейин (чыт курсак курак: өлчөмдөрү, мм: 145, 150, 155, 160, 165)» жана « 5 жаштан 7 жашка чейин (мектепке чейин: өлчөмдөрү, мм: 170, 175, 180, 185, 190, 195, 200)» төмөнкүдөй редакцияда баяндалсын:

	«


	1 жашка чейин 
(пинеткалар:, мм: 95,

100, 105, 110, 115 өлчөмдөрү, 120, 125)
	бут кийиминин биринин салмагы, г: 
пинеткалар (кышкыдан башка)

кышкы пинеткалар
	60 ашпайт
110 ашпайт
	

	
	1 жаштан 3 жашка чейин (ясли курак үчүн:  өлчөмдөрү, мм: 105, 110, 115, 120, 125, 130, 135, 140)
	бут кийиминин биринин салмагы, г: 

кышкы жана жазгы-күзгү

жайкы 

үйдөкү

ийкемдүүлүк, Н/см (Н) (кышкы башка)5

такасынын бийиктиги, мм:

жайкы  жана үйдөкү

кышкы жана жазгы-күзгү
	220 ашпайт
120 ашпайт
120 ашпайт
6 (40) ашпайт
6 ашпайт
10 ашпайт
	

	
	3 жаштан 5 жашка чейин 
(майда балдардын: өлчөмдөрү, 
мм: 145, 150, 155, 160, 165)


	бут кийиминин биринин салмагы, г: 

кышкы жана жазгы-күзгү

жайкы 

үйдөкү

ийкемдүүлүк, Н/см (Н) (кышкы башка)5 

такасынын бийиктиги, мм
	300 ашпайт
170 ашпайт
130 ашпайт
11 (100) ашпайт
10 ашпайт
	

	
	5 жаштан 7 жашка чейин (мектепке чейин: өлчөмдөрү, мм:170, 175, 180, 185, 190, 195, 200)
	бут кийиминин биринин салмагы, г: 

кышкы жана жазгы-күзгү

жайкы 

үйдөкү

ийкемдүүлүк, Н/см (Н) (кышкы башка)5 

такасынын бийиктиги, мм
	380 ашпайт
200 ашпайт
150 ашпайт
11 (100) ашпайт
10 ашпайт
	   »;


б) төмөнкүдөй мазмундагы 5-шилтеме менен толукталсын:

«5 «Ийкемдүүлүк» көрсөткүчү боюнча кышкы бут кийимдерди сыноо ченемдик маани белгиленгенге чейин жүргүзүлбөйт.».

_______________
